Η **Μαίρη Σταυρακέλη** (Αθήνα, 17 Δεκεμβρίου 1963) είναι Ελληνίδα ηθοποιός.

Βιογραφικό
----------

Γεννήθηκε το 1963. Έκανε την πρώτη της εμφάνιση στην τηλεόραση το 1989 στη σειρά της κρατικής τηλεόρασης *Στο κάμπινγκ*. Ακολούθησαν δύο έκτακτες εμφανίσεις στην κωμική σειρά των Ρέππα-Παπαθανασίου *Οι τρεις Χάριτες* στο Mega Channel. Την περίοδο 1994-1995 πρωταγωνίστησε στην κοινωνική σειρά *Οι Αγνοημένοι* υποδυόμενη την Κλειώ, ενώ στη συνέχεια έκανε κάποιες εμφανίσεις στις σειρές Εμείς κι Εμείς και Κωνσταντίνου και Ελένης .

Ο ρόλος που την έκανε ιδιαίτερα γνωστή στο ευρύ κοινό ήταν αυτός της Κατερίνας στην αισθηματική σειρά *Το καρέ της ντάμας*. Εκεί από το 1997 μέχρι το 1999, συμπρωταγωνίστησε μαζί με την Τζόυς Ευείδη, την Χρύσα Σπηλιώτη και την Μαρία Κατσανδρή, υποδυόμενες τέσσερις παιδικές κολλητές φίλες που μοιράζονται στιγμές των ζωών τους μαζί. Το 2001, έγραψε το σενάριο της κωμικής τηλεοπτικής σειράς *Οικογένεια Καράμπελα* που εξιστορούσε την ζωή μίας ελληνικής οικογένειας η οποία κάνει τη ζωή της τηλεοπτική εκπομπή reality και γνωρίζει μεγάλη αναγνωρισιμότητα. Η σειρά προβλήθηκε τη σεζόν 2001-2002 στον τηλεοπτικό σταθμό ANT1, ενώ η ίδια υποδύθηκε τη μεγάλη κόρη της οικογένειας. Τη σεζόν 2005-2006 είχε ένα από τους πρωταγωνιστικούς ρόλους στη σειρά εποχής *Οι Μάγισσες της Σμύρνης*. Από το 2007 μέχρι το 2008 έπαιξε στη σειρά *Δεληγιάννειον Παρθεναγωγείον*. Ακολούθησαν οι σειρές Επτά Θανάσιμες Πεθερές, Έρωτας Μετά, Χαιρέτα μου τον Πλάτανο, Το Αύριο Μας Ανήκει, Συμπέθεροι από τα Τίρανα και Μαίρη, Μαίρη, Μαίρη.

Στον κινηματογράφο έχει συνεργαστεί τρεις φορές με το συγγραφικό δίδυμο των Μιχάλη Ρέππα και Θανάση Παπαθανασίου παίζοντας στις ταινίες *Safe Sex*, *Το κλάμα βγήκε απ' τον παράδεισο* και *Οξυγόνο*.

Φιλμογραφία
-----------

### Κινηματογράφος

| Έτος  | Τίτλος Κινηματογραφικής Ταινίας | Ρόλος |
| --- | --- | --- |
| 1942 | *Μπάμπι* | Φελίνα (φωνή)  |
| 1999 | *Safe Sex* | Βέρα |
| 2001 | *Το κλάμα βγήκε απ' τον παράδεισο* | Ζαμπέτα |
| 2003 | *Οξυγόνο* | καλεσμένη στο πάρτι |
| 2023 | Κουραμπιέδες από χιόνι | Ρίτα |

Παραστασιογραφία
----------------

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1989/1990* | *Τρεις αδελφές* | Α' Υπηρέτρια | *Ανοιχτό Θέατρο* | *Ανοιχτό Θέατρο* | Γιώργος Μιχαηλίδης |
| *Ελληνική Θεατρική Περίοδος 1994/1995* | *Ειρήνη* | Κόρη | *Ανοιχτό Θέατρο* | *περιοδεία* | Γιώργος Μιχαηλίδης |
| *Ελληνική Θεατρική Περίοδος 1996/1997* | *Πλατόνοφ* | Σάσα | *Ανοιχτό Θέατρο* | *Ανοιχτό Θέατρο* | Γιώργος Μιχαηλίδης |

Τέλος αυτόματα δημιουργημένου καταλόγου.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές
----------

1. ↑  (Ρουμανικά) *CineMagia*. 1879505. Ανακτήθηκε στις 4  Απριλίου 2022.
2. ↑  Στις μεταγλωττισμένες ταινίες, η χρονολογία αναφέρεται στο έτος παραγωγής και όχι στο έτος μεταγλώττισης
3. ↑  «Μπάμπι / Bambi Greek Voice Cast». *WILLDUBGURU* (στα Αγγλικά). Ανακτήθηκε στις 27 Δεκεμβρίου 2022.
4. ↑  «1999: «Safe Sex» – SPIROS PAPADOPOULOS» (στα Αγγλικά). Ανακτήθηκε στις 27 Δεκεμβρίου 2022.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |